Ad abolendam sane aliquorundam Monachorum insolentium prauitatem, qui in pluribus locis sibi Priores in præiudicium matricis Ecclesiæ cœperunt eligere,  eorum qui nominantur frænandam ambitionem,  superbiam retundendam, sub districtione anathematis inhibemus, ne vnquam de cætero talis electio vel nominatio fiat. Si autem, quod absit, contra hoc fuerit attentatum, is qui electioni vel nominationi consensit, nisi statim resipuerit, ex ipso facto excommunicatum se sciat,  perpetuo omni honore  administratione priuandum: qui huius execrandæ electionis vel nominationis fuerint auctores, simili omnino pœna plectantur. Sequacibus vero,  minus intelligentibus, vltimis in congregatione futuris, nō celebraturis diuina, donec Cluniacum adierint, aut de indulgentia domni Abbatis, fuerint misericordiam consecuti.